«Асвабадзіцелям» і з тога, і з другога боку
Маўчаць ня трэба, сьвет увесь хай чуе,
Адкрыта, трэба ўсім сказаць,
Сябе хай сэрца моўчкі ня бічуе,
Цішком усіх нам сьлез не паглыкаць…

Пара ўжо! Ірвуцца тыя путы,
Якімі нас хацелі абкруціць! —
Так ведайце-ж, і здрайцы й баламуты.
Што й мы жывём, што хочам жыць.

Чаго прышлі да нас? Чаго вам трэба?
Нас вызваляць? асвабаджаць?
Свабоды вашае ня просім мы ад Неба,
Яе і ворагам ня радзім знаць,

Ня трэба нам яе! Сабе вы занатуйце,
Назад вазьмеце свой вы дар!
І ведайце народу голас, чуйце:
„Я сам сабе і Пан і Гаспадар.

Вершы Ігната Дварчаніна
Творы 1921 года
Наша Думка